Häerz-Jesu Pateren - Wikipedia, déi fräi Enzyklopedie

# Häerz-Jesu Pateren

### Vu Wikipedia, der fräier Enzyklopedie.

Häerz-Jesu-Pateren ass e reliéisen Uerden an der kathoulescher Kierch, dee vum franséische Geeschtlechen Léon Dehon (1843-1925) am Joer 1878 gegrënnt gouf.

- An aner Sproochen
  - am Däitschen: Herz-Jesu-Priester oder Dehonianer
  - am Franséischen: Prêtres du Sacré-Coeur-de-Saint-Quentin oder Prêtres du Sacré-Coeur

D'Uerdens-Ofkierzung ass: S. C. J.

Iwwer 2300 Häerz-Jesu-Pateren liewen an 42 Länner a véier Äerddeeler (ausser an Australien)

## [Änneren] Den hierarcheschen Opbau vum Uerden

### [Änneren] De Pater Generol

De Pater Generol gëtt vum Generolkapitel fir sechs Joer gewielt. en däerf net méi wéi 12 Joer op der Plaz bleiwen. D'Generolkapitel ass eng Versammlung vu gewielten Häerz.Jesu-Pateren an de Chefen vun alle Provënzen, déi net nëmmen de Leeder vum Uerde bestëmmt, mee och iwwer aktuell Themaë beroden an d'Haaptlinne vum Uerden festleet.

Op dem Generolkapitel vun 2003 zu Roum gouf de Pater José Ornelas Carvalho de Pater Provinzial vu Portugal zum Ieweschte gewielt.

### [Änneren] De Pater Provënziol

De Pater Provënziol gëtt fir dräi Joer gewielt, a kann eng Kéier erëmgewielt ginn. Hie gëtt no der Wiel vum Pater Generol ernannt, an huet dann e Provënzrot mat véier anere Pateren ëm sech fir ze plangen a mat z'entscheeden. De Pater Gérardy Lachivert ass den 1. Dezember 2005 fir dräi Joer fir déi Provënz ("EF") bestëmmt ginn, zu deeër Lëtzebuerg gehéiert. De Lëtzebuerger Pater Paul Birsens ass "'Éischte Conseiller" vun deem Provënzrot.

D'Gebai vun der fréierer École Apostolique zu Clairefontaine

## [Änneren] D'Häerz-Jesu-Pateren zu Lëtzebuerg

D'Häerz-Jesu-Pateren si virun Allem bekannt wéinst der École Apostolique zu Clairefontaine (eigentlech op belschem Terrain) hanner Äischen an dem Klouschter op der Pafemillen (Fünfbrunnen) bei Ëlwen.

De bekanntesten Häerz-Jesu-Pater vu Lëtzebuerg war de Joseph Lorenzo Philippe, deen nom Doud vum Grënner Dehon, vum 20. Januar 1926 bis de 24. Oktober 1935 zweete Pater-Generol war an 1935 Bëschof vu Lëtzebuerg gouf.

E prominente fréiere Schüler vun der Schoul ass den aktuelle lëtzebuergesche Premierminister Jean-Claude Juncker.

## [Änneren] Kuckt och

- Pafemillen

## [Änneren] Um Spaweck

- Websäit iwwer d'Häerz-Jesu Pateren
- Statistiken
- D'Provënzen a Linken drop
- Iwwer den Dehon
- Iwwer den Dehon op Italienesch

Vun "http://lb.wikipedia.org../../../h/%C3%A4/e/H%C3%A4erz-Jesu_Pateren_d79e.html"

Kategorie: Kathoulesch Uerden

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- Français
- Nederlands